Yiwen wass, teffeɣ temɣart-nni ɣer deffir n uxxam. Tufa yiwen n lbir. Tewwi-d tagertilt, tessa-tt ɣef lbir-nni. Taqcict-nni, meskint ! deg wasmi d-tewweḍ ɣer din-a ur teffiɣ, ulac ɣur-s lexbar s lbir-nni. Tessawel-as-d temɣart tenna-as: « Iyya, a yelli, ani-yi-d aqerruy-iw» Teffeɣ ɣer ɣur-s. Tenna-as temɣart: « qim da. » Tusa-d ad teqqim, teɣli-d ɣer lbir. Nettat meskint tella s uεebbuḍ, aqelwac yella din imi teγli ultma-s γer lbir. Truḥ-d temɣart ɣer yelli-s tennaas: « Iyya tura. Yak nettat nḍegger-itt i lbir. Tura ad telseḍ leḥwayeǧ-is, teqqimeḍ deg umkanis. Arecki mi d-yusa urgaz-is, sider i wallen-im, γur-m ad d-iwali tiṭ-im taderɣalt ! » Tenna-as: « Yewqem ». Tamɣart tuɣal s axxam-is, yelli-s teǧǧa-tt din. Armi d tameddit yewweḍ-d urgaz.